
UZNESENIE VLÁDY SLOVENSKEJ REPUBLIKY

č. 670
z 19. októbra 2011
k návrhu Dohody medzi vládou Slovenskej republiky a Medzinárodnou organizáciou pre migráciu, ktorou sa mení a dopĺňa Dohoda medzi vládou Slovenskej republiky a Medzinárodnou organizáciou pre migráciu o koordinácii činností Európskej migračnej siete, podpísaná v Bratislave 20. júla 2009
	Číslo materiálu:
	33441/2011

	Predkladateľ:
	minister vnútra


Vláda
A. schvaľuje

A.1. návrh Dohody medzi vládou Slovenskej republiky a Medzinárodnou organizáciou pre migráciu, ktorou sa mení a dopĺňa Dohoda medzi vládou Slovenskej republiky a Medzinárodnou organizáciou pre migráciu o koordinácii činností Európskej migračnej siete, podpísaná v Bratislave 20. júla 2009 (ďalej len „dohoda”) podľa predloženého návrhu;
B. súhlasí

B.1. s tým, že jej dohoda nebude po podpise znovu predložená,
B.2. s predbežným vykonávaním dohody odo dňa jej podpisu;

C. splnomocňuje

ministra vnútra 
a ako alternátov ministra zahraničných vecí a štátneho tajomníka Ministerstva vnútra SR
C.1. na podpis dohody;
D. ukladá

ministrovi vnútra

D.1. požiadať ministra zahraničných vecí zabezpečiť uverejnenie dohody v Zbierke zákonov SR.

Vykonajú:
minister vnútra

minister zahraničných vecí
Na vedomie:
podpredseda vlády a minister práce, sociálnych vecí a rodiny

predsedníčka Štatistického úradu SR

